Ciucă uită că nu mai e premier și anunță certitudini legate de deciziile Guvernului. Majorarea salariului minim va fi aprobată săptămâna viitoare de Guvern, la fel şi îngheţarea punctului de amendă la nivelul salariului minim actual, a declarat vineri preşedintele Senatului, liderul PNL Nicolae Ciucă.
„A fost o decizie care a fost aprobată în coaliţie, iar motivul pentru care s-a transferat pentru săptămâna viitoare a fost acela că pentru a putea să se menţină nivelul amenzilor la salariul minim de 3.300 de lei nu este suficientă o hotărâre de guvern, ci este nevoie de o ordonanţă de urgenţă, motiv pentru care Ministerul Finanţelor va elabora o ordonanţă de urgenţă care urmează să intre în aprobare săptămâna viitoare”, a explicat Ciucă.